Alex Dias

**Alex Dias de Almeida**, bedre kjent som **Alex Dias** eller **Alex**, (født 1972) er en brasiliansk tidligere fotballspiller som spilte i angrep.

Alex spilte i barndomsårene for den lokale hjembyklubben Esporte Clube Águia Negra i Rio Brilhante, inntil han i tenårene gikk til Esporte Clube Comercial i delstatens hovedstad Campo Grande. I slutten av tenårene gikk han videre til Clube do Remo i Belém.

I 1994 signerte han for den portugisiske toppklubben . Alex maktet ikke å spille seg helt inn i varmen hos Boavista. Han laget bare ett seriemål for Boavista, og vendte tilbake til Brasil året etter han først hadde ankommet. Der signerte han for , hvor han fikk et gjennombrudd. I spann med den mer fysisk robuste Aloísio på topp, viste Alex seg som en habil målscorer for Goiás.

Etter fire år med Goiás, kjøpte den franske klubben  både Alex og rekkekameraten Aloísio i 1999. Saint-Étienne, som da var nyopprykket til 1. divisjon, endte på øvre halvdel av tabellen i den første sesongen til Alex, som med femten seriemål var lagets topp målscorer. Blant målene han lagde den sesongen, var ett av dem scoring nummer 3000 i Saint-Étiennes klubbhistorie.

I desember 2000 var han sentral i en pass-skandale som rammet fransk fotball. På oppfordring fra Saint-Étienne, hadde Alex og Aloísio skaffet seg portugisiske pass på våren 2000. Samme dag som Alex spilte en seriekamp for Saint-Étienne mot , framkom det at portugisiske myndigheter aldri hadde utstedt pass til Alex. Også Aloísios portugisiske pass viste seg å være falsk, i tillegg til det greske passet til lagets ukrainske målvakt Maksym Levytskyj. Alle de tre spillerne ble ilagt to måneders utestengelse. Lagets sportslige utfordringer ble i siste halvdel av sesongen forverret av rettslige prosesser. I mars ble Alex klar for spill etter å sonet utestengelsen ferdig. Han ble nok en gang lagets toppscorer, men kunne ikke forhindre at laget rykket ned.

Få dager etter at Aloísio ble kjøpt av  i august 2001, fulgte Alex etter på en utlånsavtale. Kampen om plassene på laget ble i hardeste laget for Alex. Han befant seg oftere på benken enn i startoppstillingen. Når han slapp til, ble han ofte spilt i en uvant posisjon. Laget endte på fjerdeplass på tabellen, og Alex vendte tilbake til Saint-Étienne ved låneavtalens utløp.

Alex spilte for Saint-Étienne i 2002/03-sesongen i håp om å hjelpe laget spille seg tilbake til den franske toppdivisjonen. Alex hadde ingen god sesong, og laget mislykkes i å innfri målsetning om opprykk. Han forlot så Saint-Étienne og fransk fotball, for å vende hjem til Brasil.

I 2003 signerte Alex for . Laget vant det brasilianske seriemesterskapet, men Alex fikk lite spilletid. Han dro derfor tilbake til Goiás. Der gjenfant han scoringsteften, og tiltrakk seg interessen til , som kjøpte ham inn for å danne angrepsduo med Romário. Alex hadde et produktivt opphold i Vasco i spann med Romário.

En turbulent periode førte til at Alex dro videre til  i 2006. Oppholdet hos São Paulo ble aldri noen suksess for Alex. Laget vant seriemesterskapet, men Alex maktet ikke å etablere seg i startoppstillingen.

I 2007 spilte Alex for . Der gjorde han seg mer bemerket, men spilte bare én sesong.

I 2008 signerte Alex nok en gang for Goiás. I motsetning til hans tidligere opphold i klubben, ble det denne gangen ikke så vellykket, og han forlot klubben før året var omme. Resten av hans karriere som aktiv fotballspiller var preget av kortvarige opphold i mindre brasilianske klubber.

## Referanser


## Eksterne lenker
*